Summa facultatum diversarum plantarum

***Summa facultatum diversarum plantarum*** (Arabice كتاب الجامع لأشتات النبات, plenius كيتاب الجامع لصفات أشتات النبات وضروب أنواع المفردات (*Kitāb al-ǧāmiʿ li ṣifāt aštāt al-nabāt wa-ḍurūb anwāʿ al-mufradāt*, scilicet "Summa facultatum diversarum plantarum specierumque variarum simplicium medicamentorum") est opus de plantis medicinalibus medio saeculo XII scriptum ab Edrisio, erudito Arabico Siciliano.

Quod opus Arabice tantum usque hodie divulgatum est. Duae recensiones exstant, quae ambae in editione fac-simile a  collegisque anno 1995 divulgata legi possunt. Recensio Constantinopolitana (MS. Fātiḥ 3610) descriptiones plantarum vel simplicium 610 continet. Quaque descriptione nomina in linguis fere duodecim subiunguntur. Recensio Teheranensis (MS. Majlis-i Sanā 18120), nominibus plurilinguibus omissis, fontes rerum botanicarum pharmacologicarumque nominatim citat.

Glossaria recensionis Constantinopolitanae linguas Hebraicam, Syriacam, Latinam, Hispanicam, Arabicam Siciliae, Arabicam Vandalitiae, Francogallicam, Graecam, Hindicam, Persicam, Carduchicam, Turcicam, Libycam, vel Barbaricam comprehendit.

## Fortuna 
Liber Edrisii saepe ab Ebenbitar citatur in opere suo maiori de simplicibus medicinis, titulo ''Kitāb al-ǧāmiʿ li-mufradāt al-adwiya wa-'l-aġḏiya*, medio saeculo XIII scripto. A posterioribus hunc librum Edrisii deperditum fuisse censebatur, inter quos ab  qui nihilominus cognitiones botanicas in opere geographico Edrisii monstratas laudavit.  Germanus, Constantinopoli in exsilio propter homosexualitatem degens, manuscriptum ibi latentem anno 1928 repperit collegaque  indicavit (qui et ille, e stirpe Iudaeo ortus, mox e Germania fugerit). Meyerhof, manuscripto ope photographematum perlecto, commentationes plures de opere Edrisii edidit. Denuo Fuat Sezgin (qui iuvenis apud Universitatem Istanbulensem discipulus fuerat Helimuti Ritter), manuscriptum Teheranensem primus indicavit annoque 1995 editionem fac-simile divulgare curavit.

## Notae 
## Bibliographia 
; Editio
* Fuat Sezgin, Amawi Mazen, Eckhart Neubauer, edd., *الجامع لصفات أشتات النبات وضروب أنواع المفردات = Kitāb al-jāmi’ li- ṣifāt ashtāt al-nabāt wa-durūb anwā’ al-mufradāt = Compendium of the Properties of Diverse Plants and Various Kinds of Simple Drugs*. Francofurti ad Moenum: Institut für Geschichte der Arabisch-Islamischen Wissenschaften, 1995 (*Islamic Medicine*, voll. 1-3; *Publications of the Institute for the History of Arabic-Islamic Science. Series C, Facsimile editions*, vol. 58)

; Eruditio
* 
* Russell Hopley, "The Translation of Nature: Al-Sharif al-Idrisi on the plant life of the western Mediterranean" in Karen L. Fresco, Charles D. Wright, edd., *Translating the Middle Ages* (Ashgate, 2012) pp. 21-34 
* 
* 
* , "Über die Pharmakologie und Botanik des arabischen Geographen Edrisi" in *Archiv für Geschichte der Mathematik* vol. 12 (1929) pp. 45-53
* Max Meyerhof, "Eine Arzneimittellehre des arabischen Geographen Edrisi" in *Forschungen und Fortschritte* vol. 5 (1929) pp. 388-390
* Max Meyerhof, "Die allgemeine Botanik und Pharmakologie des Edrisi" in *Archiv für Geschichte der Mathematik'' vol. 12 (1930) pp. 225-236
* Max Meyerhof, "Esquisse d'histoire de pharmacologie et botanique chez les Musulmans d'Espagne" in *Al-Andalus: Revista de las escuelas de estudios arabes de Madrid y Granada* vol. 3 (1935) pp. 1-41.
* 

## Nexus externi 
* Cristina La Rosa, *L’arabo di Sicilia nel contesto magrebino: nuove prospettive e nuovi approcci metodologici* (2014: dissertatio praesertim de operibus Edrisii)

Categoria:Edrisius
Categoria:Glossaria
Categoria:Libri botanici
Categoria:Libri de medicamentis
Categoria:Litterae Arabicae
Categoria:Scripta saeculo 12
Categoria:Siciliae scripta